**OBSAH PROJEKTOVÉHO DENNÍKA**

**Prvý týždeň**

* založiť si projektový denník
* vytvoriť titulnú stranu projektového denníka (univerzita, odbor, názov predmetu, meno, ak. rok, dátum založenia denníka)
* značte si nápady a myšlienky súvisiace s tvorbou ponuky, nezabudnite si poznačiť vždy aj dátum

**Druhý týždeň**

* navrhnite tabuľku na *zaznamenávanie stráveného času*;  
  bude obsahovať minimálne tieto údaje:
  + dátum
  + stručná identifikácia činnosti
  + skupina úloh, ktorej sa činnosť týka (mala by korešpondovať s niektorou úlohou v zozname identifikovaných úloh -- pozri ďalej)
  + čas (v minútach)
  + kto na činnosti pracoval (sám alebo identifikácia členov tímu, ktorí spolupracovali)
  + poznámky
* *naplňte navrhnutú tabuľku* údajmi od začiatku semestra; ak ste si údaje z prvého týždňa nezaznamenali, tak ich odhadnite
* do denníka priebežne zapisujte všetky poznámky, nápady,... v súvislosti s tímovým projektom

**Tretí týždeň**

* *identifikovať základné skupiny úloh* v rámci predmetu; medzi skupiny úlohy zaraďte aj pravidelné stretnutia k projektu, ďalšími skupinami môže byť analýza problému, ktorá zahŕňa aj štúdium, hľadanie materiálov súvisiacich s riešením vášho projektu. Takýchto skupín úloh netreba veľa (nakoniec budete mať cca 5-7 skupín. Ide o to, aby jednotlivé skupiny zahŕňali úlohy podobného charakteru, ktoré sa dajú spolu vyhodnocovať.
* klasifikácia úloh zrejme nebude konečná, v nasledujúcich týždňoch ju možno ešte párkrát zmeníte, tak s tým počítajte
* pokračujte v zaznamenávaní a sledovaní stráveného času, túto činnosť vykonávajte pravidelne až do skončenia práce v tomto predmete
* značte si nielen čas, ale najmä nápady, skice, všetko súvisiace s tímovým projektom
* navrhnite tabuľku (množinu tabuliek) *sumarizácia stráveného času*:
  + tabuľka bude obsahovať stĺpec pre každú skupinu úloh
  + v riadkoch budú jednotlivé týždne
  + bunky tabuľky budú obsahovať súčty časov pre jednotlivé skupiny úloh v rámci príslušného týždňa
  + pre každú úlohu z tabuľky sa bude dať zaznamenať aktuálny súčet časov (t.j. koľko času ste doteraz venovali úlohe); aktuálny súčet sa bude vypočítavať každý týždeň (pre sumarizácie odporúčam použiť hodiny namiesto minút)
  + bude sa dať zaznamenať aktuálny celkový strávený čas (každý týždeň)
  + pre každý týždeň sa bude dať zaznamenať, koľko času ste venovali tímovému projektu (a tiež jednotlivým skupinám úloh, ako sa už požadovalo vyššie) v príslušnom týždni, spolu s údajmi:
    - priemerný čas venovaný týždenne jednotlivým skupinám úloh a aj celkovo do daného týždňa
    - minimálny čas...
    - maximálny čas...
* *naplňte navrhnutú tabuľku* sumárnymi údajmi z prvých troch týždňov semestra

**Štvrtý týždeň**

* vyhodnoťte zoznam činností, ktorý ste vytvorili v treťom týždni semestra a upravte, prípadne zjemnite jednotlivé skupiny úloh
* stále pokračujte v zaznamenávaní stráveného času, týždennej sumarizácii a nezabúdajte používať denník pri práci na projekte

**Piaty týždeň**

* stanovte si plán na najbližší týždeň, vychádzajte pri tom z plánu, ktorý ste vytvorili na začiatku semestra, aktualizovali minulý týždeň (osobné plány nebudeme kontrolovať, uvádzame ich tu pre úplnosť a pre tých, ktorí majú záujem si vyskúšať aj túto činnosť); plán bude obsahovať:
  + zoznam úloh, ktorým sa plánujete venovať v nasledujúcom týždni
  + kvantifikáciu predpokladaného úsilia pre jednotlivé úlohy (čas a rozsah)
  + prioritu pre jednotlivé úlohy
* stále pokračujte v zaznamenávaní stráveného času, týždennej sumarizácii a používaní projektového denníka pri práci na projekte

**Šiesty týždeň**

* vyhodnoťte plnenie plánu, ktorý ste si stanovili minulý týždeň (nepovinné)
* stále pokračujte v zaznamenávaní stráveného času, týždennej sumarizácii a používaní projektového denníka pri práci na projekte

**Siedmy týždeň**

* stále pokračujte v zaznamenávaní stráveného času, týždennej sumarizácii a používaní projektového denníka pri práci na projekte

**Ôsmy a ďalšie týždne**

* vyhodnoťte plnenie úloh od začiatku semestra (plán vs. skutočnosť, dôvody prípadných odchýliek)
* stále pokračujte v zaznamenávaní stráveného času, týždennej sumarizácii a používaní projektového denníka pri práci na projekte

**Dokončenie**

* vyhodnoťte vynaložené úsilie v rámci tímového projektu, zamerajte sa pri tom na:
  + zhodnotenie vedenia si projektového denníka celkovo (váš pohľad na vec, netreba frázy ako by ste bez toho predmet neabsolvovali)
  + problémy pri tvorbe projektového denníka
  + sumarizácia vynaloženého úsilia a zhodnotenie tohto úsilia (aj v súvislosti s plánom) - z pohľadu času (rovnomernosť rozloženia) a z pohľadu jednotlivých úloh
  + ako ovplyvnilo vedenie si projektového denníka váš osobný manažment v iných projektoch (predmetoch) počas tohto semestra
  + môžete prípadne tímový projekt porovnať s inými predmetmi

*Zdroj:*

[*http://www2.fiit.stuba.sk/~bielik/courses/msi-slov/dennik/dennik-tp.html*](http://www2.fiit.stuba.sk/~bielik/courses/msi-slov/dennik/dennik-tp.html)